
	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts
(1) Likums regulē dzīvokļu īpašnieku, dzīvokļu īpašnieku kopības, dzīvojamās mājas pārvaldnieka u. c. dzīvojamās mājas pārvaldīšanā (turpmāk arī – pārvaldīšana) iesaistīto personu tiesības un pienākumus.
	Iebildums
Kopības kompetenci nevajag idealizēt, tādēl nevag izslēgt pašvaldību kompetenci šajā jautājuma , 2 pants papildināms ar (4) daļu 
Piedāvātā redakcija
“(4) Šā likuma normas neierobežo pašvaldības kompetenci būvju drošības, teritoriju uzturēšanas un sabiedriskās kārtības nodrošināšanā.”
 
	Aino Salmiņš (LPS)

	2.
	Likumprojekts
5) apkārtējās vides kvalitātes saglabāšanas un uzlabošanas nodrošināšana pārvaldīšanas procesā.
	Iebildums
Likumprojektā jāparedz gadījumi, kad dzīvokļu īpašnieku kopība var nepildīt savus pienākumus, tādēļ 3. pants jāpapildina ar (6) punktu 
Piedāvātā redakcija
(6) savlaicīga un efektīva rīcība gadījumos, kad dzīvokļu īpašnieku kopība nepilda savus pienākumus vai to darbība apdraud personu drošību vai vidi, nodrošinot publiskās varas iesaisti normatīvajos aktos noteiktajā kārtībā
	Aino Salmiņš (LPS)

	3.
	Likumprojekts
4. Dzīvokļu īpašnieku kopības pienākumi dzīvojamās mājas pārvaldīšanā
	Iebildums
Likumprojekts paredz kopības pienākumi, bet nav efektīva mehānisma to piespiedu izpildei, tādēl 4 pants japapildina ar (6) daļu 
Piedāvātā redakcija
(6) Ja dzīvokļu īpašnieku kopība nepilda šajā pantā noteiktos pienākumus un tas rada apdraudējumu personu drošībai, veselībai vai videi, pašvaldība ir tiesīga:
izdot saistošu administratīvo aktu par nepieciešamo darbību veikšanu, nosakot izpildes termiņu;
nodrošināt nepieciešamo darbu veikšanu, ja kopība noteiktajā termiņā tos neveic;
piedzīt ar darbu veikšanu saistītos izdevumus no dzīvokļu īpašnieku kopības.
	Aino Salmiņš (LPS)

	4.
	Likumprojekts
2) ūdensapgādes un kanalizācijas (asenizācijas) pakalpojumiem;
	Iebildums
Likumprojekta 4.panta trešās daļas 2.apakšpunkts.


Ne Ūdenssaimniecības pakalpojumu likums, ne Ministru kabineta 2017. gada 27. jūnija noteikumi Nr. 348 “Noteikumi par decentralizēto kanalizācijas sistēmu apsaimniekošanu un reģistrēšanu”, ne arī pašvaldību saistošie noteikumi neparedz asenizācijas pakalpojuma sniedzējam pienākumu slēgt rakstveida līgumu par pakalpojuma sniegšanu. Spēkā esošais regulējums paredz, ka par sniegto pakalpojumu tiek izsniegts pakalpojuma saņemšanu apliecinošs darījuma dokuments. Līdz ar to prasība par līguma slēgšanu neatbilst esošajam tiesiskajam regulējumam un nav pamatota.
Piedāvātā redakcija
Lūdzam  izteikt Likumprojekta 4.panta trešās daļas 2.apakšpunktu šādā redakcijā:ūdensapgādes un kanalizācijas pakalpojumiem, tostarp decentralizēto kanalizācijas sistēmu apkalpošanai, par kuriem tiek izsniegts pakalpojuma saņemšanu apliecinošs dokuments”
	Aino Salmiņš (LPS)

	5.
	Likumprojekts
4) izbeigt pārvaldīšanas līgumu ar pārvaldnieku, ja tas ir pieļāvis tā būtisku pārkāpumu;
	Iebildums
Neatbalstam  likumprojekta 7. panta 4. punkta  redakciju Tajā paredzētais nosacījums, ka dzīvokļu īpašniekiem ir tiesības izbeigt pārvaldīšanas līgumu tikai gadījumā, ja pārvaldnieks ir pieļāvis “būtisku pārkāpumu”, nepamatoti ierobežo dzīvokļu īpašnieku kā patērētāju tiesības brīvi izvēlēties un nepieciešamības gadījumā mainīt pakalpojuma sniedzēju. Vienlaikus likumprojekts nedefinē “būtiska pārkāpuma” saturu, kas rada tiesisko nenoteiktību un strīdu risku.
Piedāvātā redakcija
Ierosinām svītrot minēto nosacījumu vai arī to būtiski precizēt, paredzot, ka dzīvokļu īpašniekiem ir tiesības izbeigt pārvaldīšanas līgumu arī bez pārkāpuma konstatēšanas, ievērojot noteiktu lēmuma pieņemšanas kārtību un iepriekšējas paziņošanas termiņu.
	Aino Salmiņš (LPS)

	6.
	Likumprojekts
1) šā likuma 23.pantā minēto pārvaldīšanas izdevumu un dzīvokļu īpašnieku kopības saistību segšanai (turpmāk - ikdienas norēķini);
	Iebildums
Aicinām precizēt 9 panta redakciju, jo pārāk straujš pienākums veikt uzkrājumus, var radīt sociālas sekas, tādēl 9 pants jāpapildina ar jaunu (3) daļu 
Piedāvātā redakcija
“(3) Dzīvokļu īpašnieku kopība uzkrājumu šajā pantā noteiktajā apjomā veido pakāpeniski trīs gadu laikā no likuma spēkā stāšanās dienas, ja vien kopība nepieņem lēmumu par ātrāku uzkrājuma izveidi.”
 
	Aino Salmiņš (LPS)

	7.
	Likumprojekts
(1) Dzīvojamās mājas pārvaldnieks (turpmāk – pārvaldnieks) ir pilngadīga un rīcībspējīga fiziskā vai juridiskā persona, kura uz kopības lēmuma pamata pilda pārvaldīšanas uzdevumu (visus šā likuma 15.pantā noteiktos pārvaldnieka pienākumus).
 
	Iebildums
Lūdzam precizēt 10. panta pirmo daļu, nosakot, ka dzīvojamās mājas pārvaldnieks ir persona, kura pārvaldīšanas uzdevumu pilda uz dzīvokļu īpašnieku kopības lēmuma un pārvaldīšanas līguma pamata.
Piedāvātā redakcija
-
	Aino Salmiņš (LPS)

	8.
	Likumprojekts
(2) Pārvaldīšanas maksu pārvaldnieks var grozīt ne biežāk kā reizi gadā. Par pārvaldīšanas maksas grozīšanu pārvaldnieks rakstveidā brīdina dzīvokļu īpašniekus vismaz trīs mēnešus iepriekš.
	Iebildums
Likumprojekta 11.panta otrā daļa nosaka, ka “pārvaldīšanas maksu pārvaldnieks var grozīt ne biežāk kā reizi gadā. Par pārvaldīšanas maksas grozīšanu pārvaldnieks rakstveidā brīdina dzīvokļu īpašniekus vismaz trīs mēnešus iepriekš”.
Tā kā pārvaldīšanas maksa ir uzskatāma par būtisku līguma sastāvdaļu, tā nav vienpusēji grozāma paziņošanas kārtībā, ja vien līgumā nav noteikt citādi. Atbilstoši Civillikuma 1587.pantam, līgums pusēm ir saistošs un pildāms, ja pārvaldnieks vēlas grozīt pārvaldīšanas maksu, tad par to pusēm ir rakstveidā jāvienojas. Esošā redakcija, būtiski aizskar dzīvokļu īpašnieku kā patērētāju tiesības. 
 
Piedāvātā redakcija
Pārvaldīšanas maksa ir grozāma, pusēm par to vienojoties, izņemot gadījumus, kad pārvaldīšanas līgumā ir skaidri noteikta maksas pārskatīšanas kārtība.
Ja pārvaldīšanas līgumā paredzēta vienpusēja maksas pārskatīšana, pārvaldnieks par to rakstveidā paziņo dzīvokļu īpašniekiem vismaz trīs mēnešus iepriekš.”
	Aino Salmiņš (LPS)

	9.
	Likumprojekts
(2) Ja saistībā ar šajā likumā vai dzīvojamās mājas pārvaldīšanas līgumā noteikto dzīvojamās mājas pārvaldnieka pienākumu neizpildi vai nepienācīgu izpildi, ir radies kaitējums trešai personai vai dzīvokļa īpašniekam, persona kurai nodarīts kaitējums, var vērsties tiesā pret dzīvojamās mājas pārvaldnieku.
	Iebildums
Saskaņā ar Civillikuma principiem civiltiesiskā atbildība pret trešajām personām:
iestājas konkrētos gadījumos  vai ir balstīta uz prettiesisku rīcību, vainu un cēloņsakarību.
 
Piedāvātā redakcija
“Dzīvojamās mājas pārvaldnieks ir atbildīgs pret dzīvokļu īpašnieku kopību un normatīvajos aktos noteiktajos gadījumos arī pret trešajām personām…”
	Aino Salmiņš (LPS)

	10.
	Likumprojekts
15. Dzīvojamās mājas pārvaldnieka pienākumi
	Iebildums
(1) Likumprojekta 15.panta pirmā daļa papildināma ar jaunu apakšpunktu šādā redakcijā: “
Piedāvātā redakcija
11) apkopot un uzturēt aktuālu informāciju par katra atsevišķā dzīvokļa īpašnieka neizpildītajām pamata un blakus saistībām, un šo saistību rašanās brīdi, kā arī nodrošināt pamatojošo dokumentu saglabāšanu”.
	Aino Salmiņš (LPS)

	11.
	Likumprojekts
(1) Mājas lietas kārtošanu nodrošina elektroniski Būvniecības informācijas sistēmas ietvaros.
	Iebildums
Ja likumdevējs izšķirsies par dzīvojamo māju  pārvaldīšanas uzraudzību paredzēt arī pašvaldībās, tad tām pašlaik nav pieejas BIS sistēmai , tādēl 19 pants jāpapildina ar jaunu (7) punktu 
Piedāvātā redakcija
“(7) Pašvaldībai ir tiesības piekļūt mājas lietā iekļautajai informācijai, ciktāl tas nepieciešams tās normatīvajos aktos noteikto funkciju izpildei.”
 
	Aino Salmiņš (LPS)

	12.
	Likumprojekts
1) administratīvā naudas soda segšanai, nodokļa maksājumu parādu samaksai un citu pielīdzināmu maksājumu segšanai;
	Iebildums
Precizēt 23 panta 1 daļas 1) punktu ,kas izsakams sekojosā redakcijā 
Piedāvātā redakcija
administratīvā naudas soda segšanai, nodokļu maksājumu parādu un citu līdzvērtīgu maksājumu segšanai, ja šo izdevumu rašanās nav saistīta ar pārvaldnieka darbību vai bezdarbību;”
	Aino Salmiņš (LPS)

	13.
	Likumprojekts
4) dzīvokļu īpašnieku kopības maksājamās daļas segšanai komunālo pakalpojumu sniedzējiem;
	Iebildums
precizējot, ka pārvaldnieks par parādu apmaksas kārtību vienojas dzīvokļu īpašnieku kopības pilnvarojuma ietvaros.
Piedāvātā redakcija
4) veikt norēķinus ar komunālo pakalpojumu sniedzējiem, kā arī dzīvokļu īpašnieku kopības pilnvarojuma ietvaros vienoties par parādu apmaksas kārtību.”
	Aino Salmiņš (LPS)

	14.
	Likumprojekts
25. Līgumi par komunālo pakalpojumu sniegšanu
	Iebildums
Likumprojekts nenovērš kolektīvā atbildību par individuāliem parādiem.. Nepieciešams precizēt 25 pantu 
Piedāvātā redakcija
Dzīvokļu īpašnieku kopība neatbild par dzīvokļa īpašnieka individuālā patēriņa parādiem, izņemot gadījumus, kad kopības vainas dēļ nav nodrošināta pienācīga uzskaite vai norēķinu organizēšana.”

 
	Aino Salmiņš (LPS)

	15.
	Likumprojekts
(2) Norēķinu kārtība ir vienota visiem dzīvokļu īpašniekiem un dzīvokļu īpašnieku kopībai.
	Iebildums
 Papildinot 26 . pantu ar jaunu (3) punktu . Jo nepieciešams atrisināt tiešo norēķinu sistēmas norēķinu problemātiku , jo viena no būtiskākajām problēmām ir regulāra ūdens patēriņa rādījumu neiesniegšana. Šādās situācijās veidojas patēriņa starpība, kas tiek pārdalīta starp tiem dzīvokļu īpašniekiem, kuri rīkojas godprātīgi un rādījumus iesniedz savlaicīgi, radot netaisnīgu maksājumu sadali.
Piedāvātā redakcija
Papildināt Likumprojekta 26. pantu ar trešo  daļu šādā redakcijā:
(3) Ja dzīvokļu īpašnieki veic tiešos maksājumus komunālo pakalpojumu sniedzējam par ūdensapgādes un kanalizācijas pakalpojumiem, komunālo pakalpojumu sniedzējs ir tiesīgs:
noteikt prasību par attālināti nolasāmu komercuzskaites mēraparātu uzstādīšanu dzīvokļa īpašumos;
piemērot ekonomiski pamatotu maksu par tiešo norēķinu administrēšanas pakalpojumu.
	Aino Salmiņš (LPS)

	16.
	Likumprojekts
 Šā likuma mērķis ir radīt tiesiskos priekšnoteikumus daudzdzīvokļu dzīvojamo māju efektīvai pārvaldīšanai.
 
	Priekšlikums
Precizēt 1. panta redakciju, jāpaplašina mērķi , jo  tas  neaptver publisko interesi (drošība, vide, pilsētvides kvalitāte);



 
Piedāvātā redakcija
Šā likuma mērķis ir radīt tiesiskos priekšnoteikumus daudzdzīvokļu dzīvojamo māju efektīvai, drošai un ilgtspējīgai pārvaldīšanai, vienlaikus nodrošinot sabiedrības drošību, vides kvalitāti un sakārtotu pilsētvidi.”
 
	Aino Salmiņš (LPS)

	17.
	Likumprojekts
(2) Dzīvokļu īpašumos nesadalītās dzīvojamās mājās, lēmumus, kas nepieciešami, lai izpildītu šā likuma 4.pantā noteiktos pienākumus, kā arī lēmumus, kas ir saistīti ar pārvaldīšanas uzdevuma uzdošanu un tā atsaukšanu, kopīpašnieki pieņem, ievērojot Dzīvokļa īpašuma likuma noteikumus par dzīvokļu īpašnieku kopības lēmumu pieņemšanu, un tie ir saistoši ikvienam kopīpašniekam. Pieņemot lēmumus, katram kopīpašniekam, ir tik balsu cik dzīvojamo vai nedzīvojamo telpu grupu ir nodots kopīpašnieka lietošanā, ja vien kopīpašnieki nav vienojušies par citādu balsu skaitīšanas veidu.
 
	Priekšlikums
Likumprojektā jāparedz lēmuma pieņemšanas mehānisms , gadijumos, ja san;aksmes ipašnieku dalibniekiem nav kvorumsa 
Piedāvātā redakcija
Papildināt ar mehānismu atkārtotai sapulcei:
“Atkārtotā sapulcē lēmumi ir pieņemami neatkarīgi no klātesošo balsu skaita, ja iepriekšējā sapulce nav bijusi lemttiesīga.”
Papildināt ar pašvaldības iniciatīvu:
“Ja lēmumi netiek pieņemti un tas rada apdraudējumu, pašvaldība var ierosināt lēmuma pieņemšanu vai pieprasīt pārvaldniekam sagatavot attiecīgu lēmuma projektu.”
	Aino Salmiņš (LPS)

	18.
	Likumprojekts
14. Pārvaldnieka profesionālā kvalifikācija
	Priekšlikums
Prakse rāda ,ka ne visos  reģionos var būt kvalificētu pārvaldnieku speciālisti , vai nu šī prasība nav jāattiecina uz visiem gadījumiem vai jānosaka pārejas laiks, jebkurā gadījuma šeit ir vajadzīga elastīgāka pieeja  
 
Piedāvātā redakcija
4) Ja attiecīgajā teritorijā nav pieejams pārvaldnieks ar šā panta pirmajā daļā noteikto kvalifikāciju, dzīvokļu īpašnieku kopība var uz laiku (piemēram, trīs gadus) uzdot pārvaldīšanas uzdevumu personai ar zemāku kvalifikāciju.”
 
	Aino Salmiņš (LPS)



